stanford-oval/wikipedia huggingface dataset:
קדם-טוחנות
הערות שוליים

↑  Camila de S. Dardengo, Luciana Q. P. Fernandes, Jonas Capelli, Frequency of orthodontic extraction, Dental Press Journal of Orthodontics 21, 2016, עמ' 54–59 doi: 10.1590/2177-6709.21.1.054-059.oar
| --- | --- |
בקרת זהויות :  TA98: A05.1.03.006
קארל באק

| --- | --- |

 לידה:  17 בנובמבר 1894 שטוטגרט, הקיסרות הגרמנית 
 פטירה:  11 ביוני 1977 (בגיל 82) רודרסברג, הרפובליקה הפדרלית של גרמניה 
 מדינה:  גרמניה 
 פעולות ומבצעים
 מלחמת העולם השנייה 
 
קרל גוסטב וילהלם באק (בגרמנית: Karl Gustav Wilhelm Buck;‏ 17 בנובמבר 1894 – 11 ביוני 1977) היה מפקד גרמני-נאצי בדרגת האופטשטורמפיהרר. משנת 1933 עד שנת 1940 פיקד על מחנות הריכוז לאגר היוברג (אנ'), אוברר-קוכברג (אנ') ועל מחנה הריכוז לאגר ולצהיים (גר). משנת 1940 של מחנה שירמק-וורבוק (Sicherungslager Schirmeck-Vorbruck) שבחבל הארץ הצרפתי אלזס.
קורות חייו

באק נולד בעיר שטוטגרט בשנת 1894. בצעירותו עבד כמכונאי בעיר הגרמנית אסלינגן. במלחמת העולם הראשונה לחם כקצין בחזית הרוסית, הסרבית, האיטלקית והמערבית. ב-1917 קיבל דרגת סגן, ועל מאמציו במלחמה הוענק לו אות צלב הברזל. ב-1919 החל ללמוד הנדסה באסלינגן, ובשנת 1920 התקבל לתפקיד מהנדס בבית חרושת למלט. באתה שנה התחתן וזמן קצר לאחר מכן נולדה לו בת. בשנת 1921 ובין השנים 1924–1930 עבד בפורטוגל ובצ'ילה. את רגלו השמאלית איבד בתאונת עבודה בצ'ילה, ולאחר מכן חזר לגרמניה. לאחר התאונה הפך מובטל.
במרץ 1931 הוא הפך לחבר ההמפלגה הנאצית (מס' 759.070) ולחבר באס אה. הוא הצטרף לגסטפו ועבר מה - SA ל-SS שם התגייס כחבר מספר 490,187.
מפקד בכוחות ה-SS במלחמת העולם השנייה

מאפריל עד נובמבר 1933 היה מפקד מחנה היוברג עד לסגירתו בנובמבר 1933. במסגרת תפקידו היה אחראי על פתיחת מחנה הריכוז אוברר-קוהברג והיה מפקדו עד לסגירתו ביולי 1935. לאחר מכן הפך למפקד מחנה הריכוז לאגר וולצהיים ועל מחנה שירמק-וורבוק שבחבל אלזס שבצרפת, תפקיד אותו מילא עת תום מלחמת העולם השנייה, כאשר זמן קצר לפני סיומה, ב-20 ביולי 1944, קיבל דרגת SS-Hauptsturmführer.
אחרי המלחמה

לאחר תום המלחמה הוא נעצר ב-1945. הוא נידון למוות שלוש פעמים על ידי בית משפט צבאי צרפתי ובריטי. מאוחר יותר קיבל חנינה, ועונש המוות מותן למאסר עולם.במהלך הסכמים בין צרפת לגרמניה לאחר מלחמת העולם השנייה, אשר היו מלווים בשחרור שבויי מלחמה, שוחרר קרל באק מהכלא באפריל 1955 והוסגר לגרמניה.
בעקבות השחרור, בשנת 1955 אסירים לשעבר במחנות הריכוז היוברג, קוהברג ו-וולצהיים ניסו להגיש תביעה נגד באק על הפשעים שבוצעו שם, אך ללא הצלחה. בגרמניה נפתחו שבעה הליכים פליליים נגד באק - שלושה על ידי הפרקליטות של שטוטגרט, שלושה על ידי הפרקליטות של אולם ואחד על ידי הפרקליטות של הכינגן. כל האישומים נדחו "מכיוון שפשעיו של באק התיישנו או שכבר נשפטו על ידי בתי המשפט של בעלות הברית." אי-הרשעתו של באק נבעה בחלקה מכך שלבאק היו כנראה קשרים עם גורמים בכירים בשלטון, אשר דאגו שכל התיקים נגדו יכשלו. בנוסף נעשה שימוש בחוק בעלות הברית שקבע שכל מי שכבר הורשע על ידי בית משפט אנגלי, צרפתי או אמריקאי לא יוכל להישפט שוב על אותה עבירה בבית משפט גרמני.
סיבה נוספת לאי הרשעתו של באק בגרמניה הייתה העובדה שעל אף ערכם ההיסטורי-ארכיוני תיקי הפרקליטות הגרמנית נהרסו.
עד מותו בשנת 1977 התגורר קרל באק בעיירה רודרסברג (אנ') שבבאדן-וירטמברג, ועסק בגידול תרנגולות.
הערות שוליים

↑  Arte - Die Rastatter Prozesse
1 2  Graham Wilson: Das Konzentrationslager Welzheim. Eine Dokumentation. 1980, DNB 997034661.
| --- | --- |
בקרת זהויות :  GND: 1012400743  VIAF: 171276525   WorldCat (עם VIAF): 171276525
קונסולידייטד איירקראפט

| --- | --- |

 נתונים כלליים
 מייסדים:  ראובן ה. פליט (אנ')
 תקופת הפעילות:  1923–1943 (כ־20 שנה) 
 תאריך מיזוג:  1943 (עם וולטי איירקראפט)
 מיקום המטה:  באפלו, מדינת ניו יורק, ארצות הברית
 ענפי תעשייה:  תעשייה אווירית
 מוצרים עיקריים:  כלי טיס
 
קונסולידייטד איירקראפט קורפוריישן הייתה יצרנית כלי טיס אמריקאית. החברה נוסדה בשנת 1923 על ידי ראובן ה. פליט בבאפלו שבמדינת ניו יורק, כתוצאה מפרוק וחיסול חברת "Gallaudet Aircraft" ורכישות עיצובי מטוסים שביצע פליט מחברת דייטון-רייט, בזמן שחברת בת זו הייתה בתהליך סגירה על ידי חברת האם שלה ג'נרל מוטורס. קונסולידייטד נהייתה מפורסמת במהלך שנות ה-20 וה-30 (של המאה ה-20), בשל קו הסירות המעופפות שלה. המטוס המצליח ביותר מבין מטוסי הסיור של החברה היה ה-PBY קטלינה, אשר יוצר לאורך כל תקופת מלחמת העולם השנייה ושימש באופן נרחב על ידי בעלות הברית. מפורסם במידה שווה, היה המטוס B-24 ליברייטור, מפציץ כבד, שבדומה למטוס הקטלינה, ראה פעילות מבצעית רבה, הן בזירה הפסיפית והן בזירה האירופאית.
בשנת 1943, התמזגה החברה עם וולטי איירקראפט כדי ליצור את "קונסולידייטד-וולטי איירקראפט, שנודעה מאוחר יותר כקונבאייר.
B-24 ליברייטור מתוצרת החברה
קארטיקי גונסאלבס

| --- | --- |

 לידה:  2 בנובמבר 1986 (בת 37) פונה, הודו 
 מדינה:  הודו 
 השכלה:  Dr G R Damodaran College of Science (2007) 
 פרסים והוקרה:  פרס אוסקר לסרט התיעודי הקצר הטוב ביותר (12 במרץ 2023) 
 www.kartikigonsalves.com
 
קארטיקי גונסאלבס (באנגלית: Kartiki Gonsalves; נולדה ב-2 בנובמבר 1986) היא במאית קולנוע הודית, זוכת פרס האוסקר ה-95 עבור סרטה הלוחשים לפילים. היא הבמאית ההודית הראשונה שזכתה אי פעם בפרס אוסקר בתולדות הודו. היא גם אחת הנשים הראשונות שנבחרו כאמנית סוני בתחום התמונות בהודו ומזוהה גם עם מותגים כמו פיק דיזיין וסברובסקי.
ביוגרפיה

גונסאלבס היא בתם הצעירה של טימותי א. גונסלבס (אנ'), פרופסור הודי נוצרי למתמטיקה ופריסילה טפלי גונסאלבס, מבינגהמטון, ניו יורק ארצות הברית. יש לה אחות גדולה אחת, דניסה גונסאלבס. היא גדלה באוטי (אנ'), בתוך שמורת הטבע נילגירי במחוז נילגיריס של טאמיל נאדו בהודו.
היא למדה בקולג' למדעים דמודראן בקוימבטור בהודו וסיימה את לימודיה ב-2007, לאחריהם המשיכה את לימודיה, תוך התמקדות בצילום באקדמיה Light & Life באוטי.
קריירה

גונסאלבס היא יוצרת קולנוע דוקומנטרי וצלמת. כצלמת עבדה עבור ערוץ Animal Planet וערוץ דיסקברי. היא הבמאית, המפיקה והצלמת הראשית של הסרט התיעודי הלוחשים לפילים (The Elephant Whisperers) שהופק על ידי Sikhya Entertainment ונרכש והופץ על ידי נטפליקס. הסרט התיעודי בן 39.5 דקות הופק בשמורת הנמר מודומלאי שהיא חלק משמורת הטבע נילגירי בטאמיל נאדו, קרוב למקום בו גדלה גונסאלבס.
ב-13 במרץ 2023 זכה הסרט בפרס האוסקר לסרט התיעודי הקצר הטוב ביותר בטקס פרסי האוסקר ה-95. היה זה הסרט ההודי הראשון שזכה בפרס.
גונסאבלס היא אמנית סוני של אימג'רי הודו מאז 2020, המתמחה בסרטי טבע ודוקומנטריים חברתיים. היא מעבירה סדנאות לצילום טבע וחיות בר וערכה סיורים בערים בנגלור ומייסור. היא מטיילת הרבה בגלל עבודתה.
גונסאבלס היא עמיתה שותפה של הליגה הבינלאומית של צלמים לשימור.
פרסי תעשייה מרכזיים

| פרס | שנה | עבור | קטגוריה | תוצאה | Ref>  |
| --- | --- | --- | --- | --- | --- |
| DOC NYC | 2022 | הלוחשים לפילים | סרטים קצרים: עושים שינוי | ברשימה הקצרה |  |
| פרסי האוסקר ה-95 | 2023 | הלוחשים לפילים | הסרט הקצר הטוב ביותר (תיעודי) | זכייה |  |
| פרסי גריסון | 2023 | הלוחשים לפילים | הסרט התיעודי הטוב ביותר על תולדות הטבע או הסביבה | ברשימה הקצרה |  |
ב-28 ביוני 2023 המלך צ'ארלס השלישי והמלכה קמילה העניקו לקארטיקי את פרס משפחת הפילים הנקרא פרס טארה, כדי להכיר בתרומתה להגנה על חיות הבר באסיה.
מחלוקת

בני הזוג שהיו נושא הסרט התיעודי ההודי זוכה האוסקר "הלוחשים לפיל" האשימו את במאית הסרט, Kartiki Gonsalves, בכך שהיא התנערה מתשלומים שלדבריהם היו מגיעים להם החל מ-7 באוגוסט 2023. קרטיקי הכחישה את ההאשמות.
הערות שוליים

↑  "Priscilla and Timothy Gonsalves". נבדק ב-22 בנובמבר 2022. {{cite web}}:  (עזרה)
1 2  How Kartiki Gonsalves Made Oscar-Nominated Documentary The Elephant Whisperers: "Fell In Love With Raghu", NDTV.com
1 2  Hill, Libby (2023-02-27). "Oscar-Nominated Doc Shorts Directors Tell Big Stories (Video)". The Wrap (באנגלית אמריקאית). ארכיון מ-2023-03-01. נבדק ב-2023-03-01.
↑  Bharat, Divya (2023-03-02). "Most of my life has been spent in Ooty and jungles: Kartiki Gonsalves if it took 15 to 20 years to make The Elephant Whispers". Divya Bharat (באנגלית אמריקאית). ארכיון מ-2023-03-10. נבדק ב-2023-03-10.
↑  Katie Reul, Documenting Change. Variety, [s. l.], v. 359, n. 5, p. 23, 2023. Disponível em: https://search.ebscohost.com/login.aspx?direct=true&db=f6h&AN=161981277&site=eds-live&scope=site. Acesso em: 10 Mar. 2023.
↑  "Watch | Director Kartiki Gonsalves on the making of Oscar-nominated 'The Elephant Whisperers'". The Hindu (בIndian English). 2023-03-08. ISSN 0971-751X. ארכיון מ-2023-03-09. נבדק ב-2023-03-10.
↑  Chatterjee, Saibal (23 בפברואר 2023). "How Kartiki Gonsalves Made Oscar-Nominated Documentary The Elephant Whisperers: "Fell In Love With Raghu"". NDTV. ארכיון מ-2023-03-02. נבדק ב-2023-03-10. {{cite web}}:  (עזרה)
1 2  "India wins its first Oscar of 2023 as Kartiki Gonsalves and Guneet Monga's 'The Elephant Whisperer' bags an award for Best Documentary Short Film at the 95th Academy Awards". The Times of India. 13 במרץ 2023. ISSN 0971-8257. ארכיון מ-2023-03-13. נבדק ב-2023-03-13. {{cite news}}:  (עזרה)
↑  "The Elephant Whisperers scripts history with 1st Oscar for an Indian production, Guneet Monga says 'two women did it'". Hindustan Times (באנגלית). 2023-03-13. נבדק ב-2023-03-13.
↑  "Kartiki Gonsalves". Sony Alpha Community. 2020. נבדק ב-22 בנובמבר 2022. {{cite web}}:  (עזרה)
↑  Nair, Gayatri; Gonsalves, Kartiki (9 באפריל 2022). "Up Your Photography Game with iPhone 13". Aptronix. נבדק ב-22 בנובמבר 2022. {{cite web}}:  (עזרה)
↑  Balram, Smita (11 באפריל 2018). "Meet the wildlife photographer from Bengaluru who doubles as city tour guide". The Economic Times. נבדק ב-22 בנובמבר 2022. {{cite news}}:  (עזרה)
↑  "Meet the new Associate Fellows of iLCP". International League of Conservation Photographers (באנגלית). ארכיון מ-2023-03-10. נבדק ב-2023-03-10.
↑  "Shortlist Shorts: Change Makers". Doc NYC. ארכיון מ-18 בינואר 2023. נבדק ב-18 בינואר 2023. {{cite web}}:  (עזרה)
↑  "2023 Awards: The 2023 Grierson Awards Shortlist is revealed". נבדק ב-21 ביולי 2023. {{cite web}}:  (עזרה)
↑  Dhillon, Amrit (2023-08-07). "Indian couple who starred in Oscar-winning film say director backed out of pay promises". The Guardian (באנגלית בריטית). ISSN 0261-3077. נבדק ב-2023-08-07.
↑  "'The Elephant Whisperers' Bomman and Bellie allege exploitation by docu makers; Kartiki Gonsalves calls claims "untrue"". The Hindu (בIndian English). 2023-08-05. ISSN 0971-751X. נבדק ב-2023-08-07.
↑  "'Elephant Whisperers' Bomman and Bellie Allege Exploitation by Filmmakers". The Wire. נבדק ב-2023-08-07.
ראגו במחנה הפילים טפקדו
קרטיקי עם אמה פרסיליה בטקס פרסי האוסקר ה-95
קדם-יונקים

| קדם-יונקים |
| --- | --- |
  למעלה: בַּרְוָוזָן שוחה בברוקן ריוור, קווינסלנד, אוסטרליה. למטה: לסת תחתונה של הקדם–יונק אַמְבּוֹנְדְרוֹ מָהַאבּוֹ (אנ') מתקופת היורה התיכונה
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
תת־מחלקה:: קדם-יונקים
שם מדעי
 Yinotheria

קְדם-יונקים (שם מדעי: Yinotheria) היא תת-מחלקה של יונקים שהיצורים בה הם בעלי הרגלים של יונקים מחד ושל זוחלים מאידך. הם מסווגים רשמית כיונקים וקרוביהם שחיים היום הם סדרת יונקי הביב החיים כיום באוסטרליה וגינאה החדשה.
הקדם-יונקים נבדלים מקבוצת התריה (יונקים אמיתיים) במספר דברים: הם מטילי ביצים, טמפרטורת גופם קבועה, אך נמוכה יותר בכמה מעלות ביחס לטמפרטורה האופיינית (37 מעלות צלזיוס) של יונקי השלייה, ויש להם (לאלה מהם הקיימים כיום) פתח יחיד בגופם, הקרוי פתח ביב (Cloaca), המשמש אותם לצורכי הפרשות השתן, הצואה הרבייה.
מיון

כיום נכחדו כל בני הקבוצה למעט סדרת יונקי הביב.
משפחה שותריים (Shuotheriidae) - נכחדה
על-סדרה אוסטרלוספנידה (Australosphenida)
משפחה Ausktribosphenidae - נכחדה
משפחה Henosferidae -נכחדה
סדרה יונקי הביב (Monotremata)
משפחה ברווזניים (Ornithorhynchidae)
סוג ומין יחיד ברווזן (Ornithorhynchus anatinus)
משפחה קיפודניים (Tachyglossidae)
סוג ומין יחיד קיפודן נמלים אוסטרלי (Tachyglossus aculeatus)
סוג קיפודן חרטומני (Zaglossus )
מין קיפודן חרטומני אטנבורו (Zaglossus attenboroughi)
מין קיפודן חרטומני מזרחי (Zaglossus bartoni)
מין קיפודן חרטומני מערבי (Zaglossus bruijni)
קארי-לה-רואה

| --- | --- |
סמל קארי-לה-רואהסמל קארי-לה-רואה
מבט על הנמל ומרכז העיר
מבט על הנמל ומרכז העיר
 מדינה:  צרפת צרפת
 חבל:  פרובאנס-אלפ-קוט ד'אזור פרובאנס-אלפ-קוט ד'אזור
 מחוז:  בוש-דו-רון
 שטח:  10 קמ"ר
 גובה:  4 מטרים
 אוכלוסייה:  ‏
  ‑ בכפר:  5,708 (1 בינואר 2021)
  ‑ צפיפות:  595 נפש לקמ"ר (1999)
 קואורדינטות:  43°19′59″N 5°09′10″E﻿ / ﻿43.3330555556°N 5.15277777778°E﻿ / 43.3330555556; 5.15277777778
 אזור זמן:  UTC+1
 http://www.mairie-carrylerouet.fr
  מפת מיקום  מפה מפורטת   (למפת צרפת מוגדלת) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי קארי-לה-רואה(למפת צרפת רגילה) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי קארי-לה-רואה(למפת פרובאנס-אלפ-קוט ד'אזור רגילה) מרסיי אביניון טולון ניס גאפ דין-לה-בן מונקו אוקסיטניה אוברן-רון-אלפ איטליה הים התיכוןקארי-לה-רואה(למפת פרובאנס-אלפ-קוט ד'אזור מוגדלת) מרסיי אביניון טולון ניס גאפ דין-לה-בן מונקו אוקסיטניה אוברן-רון-אלפ איטליה הים התיכוןקארי-לה-רואה  he tabBackground:;tabBorder:#aaa;defaultTab:0;
הנמל של קארי בחגיגות האורסינד (oursinade)
מנות של קיפודי ים
קַארי-לִה-רוּאִה (בצרפתית: carry-le-rouet ‏האזנהקובץ:Carry-le-rouet-voice1.ogg‏Ⓘ‏) הוא כפר וקומונה כפרית על חוף הים התיכון בדרום-מזרח צרפת. היישוב נמצא במחוז בוש-דו-רון (Bouches-du-Rhône) שבחבל  פרובאנס-אלפ-קוט ד'אזור. מכונה בפי הצרפתים בקיצור בשם "קארי".
היישוב ידוע בחופיו הסלעיים צלולי המים ובנמל הדייג הציורי, ומהווה יעד נופש פופולרי.
בקארי מתקיים עד היום דיג קיפודי הים המסורתי, על ידי צוללים המושים אותם בעזרת הידיים. קיפודי הים נחשבים למנת גורמה של המטבח הצרפתי. בכל שנה, בחודש פברואר, נערך ביישוב פסטיבל אוכל המפורסם ברחבי האזור בשם "אורסינד" (oursinade) וניתן לטעום בו קיפודי ים בשלל מתכונים וצורות.
היסטוריה

בשנת 1584, קארי, הפך ליישוב קהילתי על פי עיקרון מגדל ההגנה. בשלב זה היה תלוי הכפר ביישוב שאטונף-לה מרטיג (Chateauneuf-les-Martigues). תושבי הכפר היו חקלאים ודייגים ונמצאו תחת מרותם של האצילים הפאודלים מאזור הז'ארנט (Jarente). משפחת ז'ארנט הייתה משפחת אצולה עתיקה מאזור הפרובנס, שבנתה את הארמונות הראשונים באזור קארי-לה-רואה.
היסטוריית היישוב חלפה ללא אירועים מיוחדים עד לשנת 1805. בשנה זו פלשו האנגלים מן הים במטרה להרוס סוללה חופית ולכבוש את האזור.
בשנת 1915, נסלל קו מסילות הברזל מיראמס-מרסיי (Miramas-Marseille). מירמס הוא ישוב הנמצא 60 קילומטרים ממרסיי, בינו לבין מרסיי נמצא בין השאר, קארי. במהלך מלחמת העולם הראשונה שיירות צבאיות רבות השתמשו במסילות אלו. עם חזרת השלום ומעט לפני מלחמת העולם השנייה חוברה קארי לה רואה לתשתיות המים והחשמל, בכך התאפשרה תחילת הבניה והאכלוס באזור. השילוב בין קו הרכבת, והחיבור לתשתיות החיוניות, היו גורמים עיקריים שעודדו את תחילת ההתיישבות בקארי.
מאז שנת 1950 מהווה קארי-לה-רואה אזור מגורים כפי שהוא היום: קרוב לערים גדולות וחשובות, לאזורי תעשייה ולשאר אזורים מפותחים כלכלית.
גאוגרפיה

שטחו של היישוב הוא 10 קמ"ר, מתוכם 2.7 קמ"ר מיושבים. שאר השטח מיוער בשמורת טבע רחבת ידיים.
גאוגרפיה > שמורות טבע

מלבד השטח המיוער הרב, בשטחו של היישוב נמצא גם הפארק הימי האזורי לה-קוט-בלו (Le parc régional marin de la Côte Bleue).
הפארק הימי הוא שמורת טבע ימית, שטחו כ-85 דונמים והדייג בו אסור. מטרתו של הפארק להגן על החי והצומח הימי, בדגש מיוחד על זן צמחים ימי בשם Posidonia oceanica, החיוני לשמירה על המערכת האקולוגית הימית באזור.
דמוגרפיה

מספר תושבים לאורך השנים (שנה - מספר תושבים):
1962 - 1739
1968 - 2353
1975 - 3304
1982 - 4570
1990 - 5224
1999 - 6009
בין תושביו הידועים של הכפר השחקן פרננדל, שהחזיק בווילה בכפר, והזמרת והפסנתרנית נינה סימון, שהתגוררה בו בשנותיה האחרונות.
אתרים

קפלת הרואה (la chapelle du rouet) נבנתה בשנת 1353 ומאז שוקמה ושופצה פעמיים. לקפלה זו חשיבות דתית גבוהה באזור מרסיי בכלל וקארי בפרט.
ערים תאומות

הערים התאומות של קארי-לה-רואה הן:
גרמניה דיאטמנסריד, גרמניה
איטליה בוסטו, איטליה
קבוצת ארמיות יילדירים

| --- | --- |
מוסטפא כמאל (יושב) כמפקד קבוצת ארמיות יילדירים
מוסטפא כמאל (יושב) כמפקד קבוצת ארמיות יילדירים
 פרטים
 מדינה:  האימפריה העות'מאנית האימפריה העות'מאנית
 שיוך:   צבא האימפריה העות'מאנית
 סוג:  קבוצת ארמיות
 אירועים ותאריכים
 תקופת הפעילות:  יולי 1917 – נובמבר 1918 (כשנה)
 מלחמות:  מלחמת העולם הראשונה
 נתוני היחידה
 כוח אדם:  150,000 איש
 פיקוד
 מפקדים
קבוצת ארמיות יילדירים (בטורקית: Yıldırım Ordular Grubu) הייתה קבוצת ארמיות של צבא האימפריה העות'מאנית אשר לחמה במהלך המערכה על סיני וארץ ישראל במלחמת העולם הראשונה. חרף העובדה שרובם המוחץ של חייליה היו טורקים, על הקבוצה פיקדו גנרלים גרמנים.
מפקדים

מושיר אריך פון פאלקנהיין (יולי 1917 - 6 בפברואר 1918)
מושיר אוטו לימן פון זאנדרס (6 בפברואר 1918 - 30 באוקטובר 1918)
מירליווה מוסטפא כמאל (30 באוקטובר 1918 - 7 בנובמבר 1918)
לקריאה נוספת

א.פ. ויול, מסעי המלחמה בארץ ישראל - המבצעים במצרים ובארץ ישראל במלחמת העולם הראשונה, ירושלים: הוצאת ספרים אריאל, 2007
קרס פון קרסנשטיין, עם הטורקים לתעלת סואץ, תל אביב: הוצאת משרד הביטחון
מרדכי אליאב (עורך), במצור ובמצוק, ארץ ישראל במלחמת העולם הראשונה, ירושלים: הוצאת יד יצחק בן-צבי, תשנ"א-1991
ג'ון גריינג'ר, "הלחימה על ארץ ישראל-1917", תרגום וביאור: ד"ר אלוף-משנה (מיל') יגאל אייל, הוצאת מודן והמעבדה התפיסתית באגף המבצעים, 2012.
יהודה ואלך, אנטומיה של סיוע צבאי, ספריית מעריב, 1981.
Erickson, Edward J. (2001). Order to Die: A History of the Ottoman Army in the First World War. Greenwood Press. ISBN 0-313-31516-7.
Erickson, Edward J. (2003). Defeat in Detail: The Ottoman Army in the Balkans, 1912–1913. Westport, CT: Praeger.
Falls, Cyril (1930). Military Operations Egypt & Palestine from June 1917 to the End of the War. History of the Great War Based on Official Documents by Direction of the Historical Section of the Committee of Imperial Defence. Vol. 2 Part II. A. F. Becke (maps). London: HM Stationery Office.
צ'מפלמלניה

| צ'מפלמלניה |
| --- | --- |

תקופה
מיוקן 3.6–3 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
משפחה:: ראקוניים
סוג:: צ'מפלמלניה
מינים
 C. altaefrontis  C. orthognatha
שם מדעי
 Chapalmalania ‏אמחינו, 1908

איור של צ'מפלמלניה
צ'מפלמלניה (שם מדעי: Chapalmalania) הוא סוג נכחד של ראקון ענקי אשר חי בתקופת המיוקן לפני 3.6-3 מיליון שנה באמריקה הדרומית. המאובנים שלו התגלו בארגנטינה ובקולומביה.
דביבון ענק זה היה החבר הגדול ביותר במשפחתו והוא הגיע לאורך 1.5 מטר, הגיע למשקל 20-80 ק"ג והיה דומה במראהו לפנדה ענקית אך היה בעל זנב קצר. הוא התפתח מהקיונסואה (Cyonasua) הקטן יותר ושניהם התבססו באמריקה הדרומית לפני הגעת מרבית הטורפים המאוחרים יותר. ככל הנראה הם הגיעו ממרכז אמריקה באמצעות שחייה בין איים, מאחר שהתפתחו באמריקה הצפונית מראקונים או חוטמנים.
הצ'מפלמלניה היה מהגדולים שבטורפים הדרום-אמריקאים ואולי היה אוכל-כול או צמחוני כמו הפנדה. את רוב זמנו הוא בילה על הקרקע אך אולי גם טיפס על עצים. לאחר ההחלפה האמריקאית הגדולה הוא נכחד מהעולם, כתוצאה מהגעת טורפים מתקדמים ומוצלחים יותר ליבשת, כמו דובי הארקטותריום העצומים והסמילודון האימתני.
קו אדום קו שחור

קו אדום קו שחור הוא שם האלבום השני של הזמרת-היוצרת הישראלית ורד קלפטר, אשר יצא לאור בשנת 2001 בחברת התקליטים הד ארצי.
את האלבום הפיק מוזיקלית גיל סמטנה (שגם ניגן בבס, קונטרבס, גיטרה חשמלית וקלידים), ומשתתפים בו ברי סחרוף, רמי פורטיס, עמוס עבר הדני ועפר גנור. האלבום כלל שירים כ"זרות קלה", "צחוק ילדים", "ווקמן" (למילותיו של מאיר גולדברג) "הפסקנו לאהוב" ו"ציפור" (למילותיה של דנה ברגר). רוב הטקסטים עוסקים בפרידתה מבעלה ומאבי בתה, סמטנה. אחרי הוצאת האלבום יצאה קלפטר להופעות עם עמוס עבר הדני בגיטרות ועמוס בן דוד בכלי הקשה.
רשימת השירים

| שיר | אורך | מילים | לחן | עיבוד |
| --- | --- | --- | --- | --- |
| זרות קלה | 05:39 | ורד קלפטר | ורד קלפטר | גיל סמטנה |
| צחוק ילדים | 04:16 | ורד קלפטר | ורד קלפטר | גיל סמטנה |
| קו אדום קו שחור | 04:43 | ורד קלפטר | ורד קלפטר | גיל סמטנה |
| הפסקנו לאהוב | 04:36 | ורד קלפטר | ורד קלפטר | גיל סמטנה |
| תמיד מצליח | 04:45 | ורד קלפטר | ורד קלפטר | גיל סמטנה |
| צעדייך | 04:42 | ורד קלפטר | ורד קלפטר | גיל סמטנה |
| ציפור | 03:22 | דנה ברגר | ורד קלפטר | גיל סמטנה |
| תמונות דמיוניות | 04:35 | ורד קלפטר | ורד קלפטר | גיל סמטנה |
| ירח | 07:03 | רמי פורטיס וורד קלפטר | רמי פורטיס וורד קלפטר | גיל סמטנה |
| בחיי | 03:55 | ורד קלפטר | ורד קלפטר | גיל סמטנה |
| עוגן | 05:28 | ורד קלפטר | ורד קלפטר | גיל סמטנה |
| ווקמן | 05:07 | מאיר גולדברג | ורד קלפטר | גיל סמטנה |
| לאבד את הראש | 03:55 | ורד קלפטר | ורד קלפטר | גיל סמטנה  |
אמנים משתתפים

ורד קלפטר - גיטרה חשמלית, גיטרה אקוסטית, שירה, קולות
גיל סמטנה - גיטרה בס, קונטרבס, גיטרה חשמלית, קלידים, קולות, הפקה מוזיקלית
ברי סחרוף - גיטרה חשמלית
רמי פורטיס - גיטרה חשמלית
עמוס עבר הדני - גיטרה חשמלית
עפר גנור - גיטרה
וידאו קליפים

"הפסקנו לאהוב"
"צחוק ילדים"
קארל וולפסקהל

| --- | --- |

 לידה:  17 בספטמבר 1869  דרמשטאדט, הסן 
 פטירה:  30 ביוני 1948 (בגיל 78) ניו זילנד אוקלנד, ניו זילנד 
 שם לידה:  Karl Joseph Wolfskehl 
 מדינה:  גרמניה 
 שפות היצירה:  איטלקית, צרפתית, גרמנית 
 
"החוג הקוסמי" של מינכן, בסביבות שנת 1900; מימין: אלברט ורווי (Verwey), שטפן גאורגה, לודוויג קלאגס, אלפרד שולר וקארל וולפסקהל
קארל ווֹלְפְסקֵהל (לעיתים וולפסקל; Karl Wolfskehl;‏ 17 בספטמבר 1869, דארמשטאדט – 30 ביוני 1948, אוקלנד, ניו זילנד) היה סופר, משורר ומתרגם יהודי-גרמני נודע. יצירתו כללה שירה, פרוזה ודרמה, ולצד זאת הוא תרגם לגרמנית משפות רבות, בהן גרמנית עילית-בינונית (Mittelhochdeutsch), צרפתית, אנגלית, איטלקית, שוודית, עברית, לטינית עתיקה ולטינית ימי-ביניימית.
קורות חיים

נולד בדארמשטאדט, בנו של הבנקאי, עורך הדין וחבר הפרלמנט המדינתי (ה-Landtag) אוטו וולפסקהל, בן למשפחה מבוססת ועתיקה, שישבה בעיר מזה דורות. קארל הוא אחיינו של התעשיין והמתמטיקאי החובב פאול וולפסקהל. למד גרמניסטיקה, היסטוריה של הדתות וארכאולוגיה בגיסן, בלייפציג ובברלין. ב-1898 נישא להאנה דה האן (Hanna de Haan) (1878-1946), בתו של מנהל התזמורת הקאמרית של דארמשטאדט וילהלם דב האן, ולזוג נולדו שתי בנות: יהודית (1899) ו-רנטה (1901).
וולפסקהל פעל בחוג הקוסמי של מינכן – חבורת אינטלקטואלים שהתרכזו סביב אלפרד שולר. ב-1904 התפרק החוג, בעקבות קרע בין וולפסקהל, שזכה לתמיכתו של שטפן גאורגה, לבין לודוויג קלאגס (Klages), שזכה לתמיכת אלפרד שולר.
לאחר עליית הנאצים לשלטון היגר וולפסקהל בשנת 1933 לשווייץ, משם המשיך ב-1934 לאיטליה, ולבסוף הגיע ב-1938 לניו זילנד עם בת-זוגו, מרגוט רובן (Margot Ruben), כשהוא בן שישים ותשע וכמעט עיוור. וולפסקהל הלך לעולמו בניו זילנד ב-1948.
ספרו שתורגם לעברית

הקול מדבר / קארל וולפסקהל (תרגמו: פרנץ ברגבור וגרהרד ליבס), תל אביב: שוקן, תש"ב (שירים שנכתבו ברובם לאחר עליית הנאצים לשלטון).
קארל בודה

| --- | --- |
אין תמונה חופשית
 לידה:  13 באפריל 1850 Bensberg, הרפובליקה הפדרלית של גרמניה 
 פטירה:  29 בינואר 1935 (בגיל 84) מרבורג, הרפובליקה הפדרלית של גרמניה 
 מוסדות:  אוניברסיטת בון  אוניברסיטת מיינץ  אוניברסיטת מרבורג 
 
קארל פרדיננד ריינהרד בודה (בגרמנית: Karl Ferdinand Reinhard Budde;‏ 13 באפריל 1850 – 29 בינואר 1935) היה תאולוג גרמני, יליד ברגיש גלאדבאך, וסמכות ידועה במקרא.
ביוגרפיה

הוא למד תאולוגיה, פילוסופיה והיסטוריה באוניברסיטאות בון וברלין, והשלים את ההביליטציה שלו ללימודי הברית הישנה בבון בשנת 1873. היה מפקח של Evangelisches Theologisches Stift בבון בין השנים 1878 – 1885, ובינתיים היה פרופסור חבר לתאולוגיה של הברית הישנה באוניברסיטת בון (1879). בשנת 1889 הוא קיבל פרופסור מן המניין בשטרסבורג, ובשנים 1900 – 1921 כיהן כנשיא התאולוגיה של הברית הישנה באוניברסיטת מרבורג (אנ'). הוא קיבל דוקטור לתאולוגיה מסנט אנדרוס ב-1911.
בשנת 1894 הוא סיים לתרגם לגרמנית עבודות נבחרות של אברהם קונן ופרסם אותם.
בודה היה חבר כבוד בחברה לחקר הברית הישנה.
מעבודתו

במחקריו על ספר שמואל, השתמש בודה בהשערת התעודות ונטה לייחס את הכפילויות והסתירות בסיפורים השונים למקורות היהוויסטי והאלוהיסיטי.
ממחקריו על מקצבים של חרוזים בשירה המקראית, הגיע למסקנה שמקצב שלוש\שתיים הוא אופייני לקינה, וכינה את המקצב "מקצה הקינה". הוא היה תומך בהשערה המדיינית-קינית.
מפרסומיו

Das hebräische Klaglied (1882); שבו הוא עוסק בקינות, דוגמת אלו שבמגילת איכה.
Die biblische Urgeschichte (Gen. 1-12, 5) (1883) – הפרהיסטוריה המקראית.
Das Buch Hiob : übersetzt und erklärt (1896) – ספר איוב: תרגום ופרשנות.
Die Bücher Richter und Samuel, ihre Quellen und ihr Aufbau (1900) – ספר שופטים וספר שמואל; מקורות ומבנה.
"The Religion of Israel to the Exile", in American Lectures on the History of Religions (1899).
Die Bücher Samuel (1902) – ספר שמואל.
Das Alte Testament und die Ausgrabungen (1903) – הברית הישנה והחפירות הארכאולוגיות.
(1903) תרם ל-Encyclopaedia Biblica‏(אנ')‏
Das prophetische Schrifttum (1905) – ספרות נביאי התנ"ך.
Geschichte der althebräischen Litteratur (1906) – היסטוריה של הספרות העברית העתיקה.
Auf dem Wege zum Monotheismus (1910) – על הדרך למונותאיזם.
The Song of Solomon in New World, March issue (1894).
"The books of Samuel: critical edition of the Hebrew text printed in colors exhibiting the composite structure of the book" (תרגום לאנגלית מאת בנג'מין וייסנר בייקון (אנ'), 1894).